FC Skonto

Rygos „Skonto“ – buvęs Latvijos futbolo klubas iš Rygos. Sėkmingiausia šalies komanda po nepriklausomybės atkūrimo. Nuo 1992 metų žaidė elito lygoje, bet 2016 metais LFF neleido dalyvauti klubui dėl skolų.

 Istorija 
„Forums-Skonto“ buvo įkurtas 1991 m. ir jau pirmajame sezone nugalėjo Latvijos čempionate. 1992 m. klubas buvo pervadintas į „Skonto“ ir iki 2004 m., komanda laimėjo 14 Latvijos čempionų titulų, 2005 m. čempionais tapo FHK Liepajas Metalurgs ir „Skonto“ liko antri.

Komandos visų laikų geriausi žaidėjai yra Michailas Zemlinskis, Vitalijus Astafjevas ir Michailas Micholapas. Nuo 1993 iki 2004 m. komandos vyriausiasis treneris buvo Aleksandras Starkovas, kuris kelerius metus buvo ir Latvijos futbolo rinktinės vyriausiasis treneris. Nuo 2005 m. „Skonto“ vyriausiasis treneris yra anglas Polas Ešvortas. „Skonto“ klubo prezidentas yra Guntis Indriksonas, kuris tokias pačias pareigas atlieka ir Latvijos futbolo federacijoje.

„Skonto“ yra sėkmingai žaidę Europos taurėse. Komanda UEFA čempionų lygoje yra susitikusi su tokiais garsiais klubais kaip FC Barcelona, Internazionale Milano ir Chelsea London.

Tačiau dėl skolų šleifo šis legendinis klubas prarado teisę žaisti Virslygoje ir 2016 metų sezone turėjo žaisti Pirmojoje lygoje. 2016 m. gruodį buvo paskelbta apie klubo bankrotą.

 Pasiekimai 

 Latvijos TSR čempionas (1991 m.)
 Latvijos TSR taurės finalininkas (1991 m.)

 Šaltiniai: RSSSF duomenų bazė.RSSSF (Čempionai ir sezonai)RSSSF (Taurių laimėtojai)

 Sezonai 
 UEFA varžybos 



 Treneriai 
 20px|Latvija Markas Zachodinas (1991–1992 m.)
 20px|Latvija Aleksandras Starkovas (1993–2004 m.)
 20px|Latvija Jurijus Andrejevas (2004–2005 m.)
 20px|Anglija Polas Ešvortas (nuo 2005 m.)
 20px|Latvija Aleksandrs Starkovs (2009–2011)
 20px|LatvijaMarians Pahars (2011–2012)
 20px|Latvija Tamazs Pertija (2013–2016)

 Lietuviai 
 Orestas Buitkus, saugas 1999–2004
 Ignas Dedura, gynėjas 2001–2004
 Paulius Grybauskas, vartininkas 2013-2014
 Edgaras Jankauskas, puolėjas 2008
 Mindaugas Kalonas, saugas 2015
 Audrius Kšanavičius, saugas 2001–2003
 Tadas Labukas, puolėjas 2012
 Viktoras Olšanskis, saugas 1999–2001
 Evaldas Razulis, puolėjas 2011
 Mantas Samusiovas, gynėjas 2000–2002
 Andrius Tereškinas, gynėjas 1998, 1999–2000, 2001

 Išnašos 

 Nuorodos 
 Oficiali klubo svetainė 
 RSSSF (Čempionai ir sezonai)
 RSSSf (Taurių laimėtojai)

Skonto